Internetda Gollivud aktyori Silvestr Stallonening o‘limi haqida yolg‘on xabarlar tarqaldi

19-fevral kuni “VKontakte” va boshqa ijtimoiy tarmoqlarda Gollivud aktyori Silvester Stallonening vafot etgani haqida yolg‘on xabarlar tarqaldi, deb xabar beradi “TASS”.

Asossiz xabarlarda aktyorning prostata bezi saratonidan vafot etgani aytilgan. Ushbu ma’lumot ijtimoiy tarmoqlarda keng tarqaldi. Internet foydalanuvchilari sevimli aktyorining o‘limidan chuqur qayg‘uda ekanligini yozib qoldirgan.
Silvestr Stallone ijtimoiy tarmoqlardagi sahifalari orqali muxlislariga murojaat qilib, bu ma’lumot yolg‘on ekanligi, ayni damda tirik va sog‘lom ekanligini ma’lum qilgan.







 View this post on Instagram








Silvestr Stallone 71 yoshda. U faoliyati davomida 50 dan ortiq filmlarda rollar ijro etgan. Stallonega “Rokki” filmidagi obrazi mashhurlik olib kelgan.